ΑΒΑΤΑΡΕΑ ΣΥΜΒΑΝΤΑ: Γιατί Δεν Είμαι ο Χωστήρας! Λακωνικά\nΟ Χωστήρας είναι ένας έμπειρος blogger τουλάχιστον τριών χιλιάδων ετών, ένας αθάνατος δαίμονας με σαρκοβόρες ορέξεις και διαθέσεις αλλά κατά βάθος είναι καλόψυχος, κάτι σαν τον Spawn αλλά αυτήν την εποχή λόγω ιδιοσυγκρασίας «ενδοβάλλει» περισσότερο με τον Wolverine. Ο ΑΒΑΤΑΡΑΣ από την άλλη είναι ένας άγγελος του ελέους, αυστηρά χορτοφάγος που επειδή έχασε προσωρινά τα φτερά του απέκτησε κάποιες δαιμονικές πινελιές. Θα μπορούσε να πει κανείς ότι κουράστηκε και απλά ξαποσταίνει για λίγο για να πάρει δυνάμεις γιατί υπερτίμησε τον εαυτό του.\nΟ Χωστήρας δεν ασχολείται με «μαλακίες» όπως μετριασμοί στα σχόλια όπως βάζει ο ΑΒΑΤΑΡΑΣ στο δικό του blog\nO Xωστήρας δεν αμφιταλαντεύεται για το κατάλληλο όνομα προφίλ όπως είχε κάνει κάποιος πριν μεταμορφωθεί στον ΑΒΑΤΑΡΑ.\nΟ Χωστήρας δεν διαγράφει και δεν επαναφέρει ξανά το blog του όπως είχε κάνει ο ΑΒΑΤΑΡΑΣ πρόσφατα.\nΤόσο ο Χωστήρας όσο και ο ΑΒΑΤΑΡΑΣ είναι αρχέγονες αρχετυπικές μορφές που απλά έτυχε να συναντηθούν για αυτό κάποια όντα συνεχίζουν να μας μπερδεύουν αλλά δυστυχώς δεν μπορείς να αποδείξεις ότι δεν είσαι ελέφαντας και αναγκαστικά το διακωμωδείς. Στο new age λένε ότι μπορούν να υπάρχουν και δύο. Το ρητό: there can be only one είναι αναχρονιστικό και ανήκει στο old age. Εκτός κι αν ο Χωστήρας θελήσει να έχει μόνος του τον Θρόνο και μου πάει κόντρα. Σε αυτήν την περίπτωση η απάντηση μου θα είναι συντριπτική γιατί ΕΝΑΣ είναι ο ΑΒΑΤΑΡΑΣ και οι υπόλοιποι απλώς ακολουθούν...\nΔεν προκαλώ τον αδερφό Χωστήρα γιατί η αξία του είναι μεγάλη και η φήμη του εκτείνεται πέρα από το ηλιακό μας σύστημα πέρα από το γνωστό χωροχρονικό διάστημα. Απλά λέω ότι ένας εμφύλιος με δύο από τις μεγαλύτερες υπερδυνάμεις σε όλα τα γνωστά και άγνωστα σύμπαντα θα ήταν ασύμφορος.\nΥγ: Γιατί ΑΒΑΤΑΡΑΣ; Σε επόμενο ή μεθεπόμενο άρθρο.\nΑναρτήθηκε από ΑΒΑΤΑΡΑΣ Legendary στις 9:04 π.μ.\nΛάθος Ταινίες 11 Φεβρουαρίου 2016 - 7:46 π.μ.\nΕλα χωστήρα, κόψε τις μαλαγανιές, σε έχουμε καταλάβει όλοι.\nΑΒΑΤΑΡΑΣ 11 Φεβρουαρίου 2016 - 10:29 π.μ.\nΧαχαχα (ο Χωστήρας δεν θυμάμαι να γελάει ποτέ σε σχόλιο), μα πως αφού μιλάω με επιχειρήματα, χαχαχα, κι όμως δεν είμαι ο Χωστήρας αλλά όσο λέω ότι δεν είμαι άλλο τόσο πείθεστε για το αντίθετο.\nΥΓ: Χωστήρααα, πως μπλέξαμε έτσι; ζητάω σύσκεψη.\nΑΒΑΤΑΡΑΣ 11 Φεβρουαρίου 2016 - 11:05 π.μ.\nΜόνο ΕΓΩ και ο Χωστήρας γνωρίζουμε την ΑΛΗΘΕΙΑ.\nΟ ΧΩΣΤΗΡΑΣ 11 Φεβρουαρίου 2016 - 10:54 π.μ.\nΡε μαλακα, τι εχουνε παθει ναπουμε;\nΕγω δεν βλεπω ομοιοτητες στον τροπο γραφης μας. Μονο καποιες θεματολογιες, αλλα και παλι εχουμε πολυ διαφορετικη προσεγγιση.\nΤο σεβασμο μου και την αγαπη μου.\nΑΒΑΤΑΡΑΣ 11 Φεβρουαρίου 2016 - 11:14 π.μ.\nΝαι ρε φίλε κυρίως στα θέματα θα έλεγα και εγώ και ίσως σε καμιά «ατάκα». Κάτι πήρε το μάτι μου για το καινούργιο άρθρο και θα σε επισκεφτώ και να φανταστείς ότι το επόμενο μου άρθρο μου έχει περίπου το ίδιο θέμα, άντε μετά να μας ξεμπερδέψουν μετά.\nΥΓ: Στο τέλος μου φαίνεται θα καταλήξουμε να γράφουμε κανένα σενάριο ταινίας μαζί.\nΑΒΑΤΑΡΑΣ 11 Φεβρουαρίου 2016 - 11:17 π.μ.\nΤουλάχιστον ας διασκεδάσουμε τις εντυπώσεις.\nΑΒΑΤΑΡΑΣ 12 Φεβρουαρίου 2016 - 1:44 π.μ.\nΦταίω όμως λίγο και εγώ που σε ταύτισα με τον kamboso.\nΟ ΧΩΣΤΗΡΑΣ 12 Φεβρουαρίου 2016 - 2:58 π.μ.\nΑμα εχεις ακρες με Σειρηνακη κλπ, μπορουμε να ετοιμασουμε κατι.\nΟ Kaboso μαλλον δεν ξερει ουτε κι ο ιδιος που ειναι\nΑΒΑΤΑΡΑΣ 12 Φεβρουαρίου 2016 - 6:05 π.μ.\nΒασικά δεν είμαι τόσο προχω...ούτε ιδεολογικά προσκείμενος αν και χρειάζεται και η τσόντα που και που. Βέβαια αν πρωταγωνιστεί η Τζούλια είμαι μέσα, χαχαχα.\nΕγώ σκεφτόμουν κάτι άκρως ρεαλιστικό όπως για παράδειγμα σενάριο σε σκηνοθεσία Spielberg ή Cameron. Συμβιβάζομαι και με Bollywood.\nΠρόεδρος Α.Π.Ι. 13 Φεβρουαρίου 2016 - 12:48 π.μ.\nΜη μας αποπροσανατολίζεις KABOSO!\nΑΒΑΤΑΡΑΣ 13 Φεβρουαρίου 2016 - 3:54 π.μ.\nΧΑΧΑΧΑΧΑΧΑ. Προέδρε ξέρεις ότι σε αγαπώ και σε εκτιμώ αλλά έχεις κάψει φλάντζες! Για το καλό σου το λέω να το πίνεις όχι να σε πίνει.\nCoula_Cou 13 Φεβρουαρίου 2016 - 9:03 π.μ.\nΝα φτιαξετε ένα κοινό ιστολογιο. Να γράφετε με ερώτηση από κάτω : μάντεψε ποιος το έγραψε.\nΑναμονή για την επιλογή νικ\ntina 13 Φεβρουαρίου 2016 - 10:40 μ.μ.\nωραια ιδεα coula cou\nΑΒΑΤΑΡΑΣ 13 Φεβρουαρίου 2016 - 9:54 π.μ.\nΘα ήταν άδικο για τα υπόλοιπα παιδιά αφού όλοι είμαστε ισάξιοι...με την προϋπόθεση βέβαια ότι ένας είναι ο ΑΒΑΤΑΡΑΣ μην ξεχνιόμαστε.\nΤο καλό πράγμα αργεί να γίνει προς το τέλος του μήνα μάλλον.\nmedoussa 14 Φεβρουαρίου 2016 - 12:43 π.μ.\nΟ καθενας με τη χαρη του και την τσαχπινια\nΑΒΑΤΑΡΑΣ 14 Φεβρουαρίου 2016 - 12:48 π.μ.\nΚαλώς την medoussa , σωστή.\nΑΒΑΤΑΡΑΣ 14 Φεβρουαρίου 2016 - 12:59 π.μ.\nΤελικά εσείς οι γυναίκες έχετε τον τρόπο σας να ανάβετε φωτιές αλλά και τον τρόπο σας να σβήνετε φωτιές.\nmedoussa 14 Φεβρουαρίου 2016 - 3:39 π.μ.\nΤωρα με μπερδεψες,αυτο δεν σχολιο, ειναι\nχρησμος..δεν ξερω τι να διαλεξω απ τα δυο :):)\nΑΒΑΤΑΡΑΣ 14 Φεβρουαρίου 2016 - 4:51 π.μ.\nΔεν ξέρω το blog πάντως διαθέτει σύστημα πυρασφάλειας.\nElkador 7 Ιουλίου 2016 - 11:49 π.μ.\nΣίγουρα δεν είσαι ο Χωστήρας, εκτός αν είσαι ο Χωστήρας και γράφεις χωρίς να έχεις πάρει LSD. Τα κείμενα έχουν μια δομή, μια τάξη, μια αρχή και ένα τέλος και οι προτάσεις διαβάζονται συνήθως με μια μόνο ανάσα. Στο χωστήρα, πολλές φοράς πάς μπρος πίσω στην ίδια σειρά για να συλλάβεις το νόημα του πυκνού κείμενου. Πάω να διαβάζω κι άλλα post!\nNα Ηρεμήσουμε Λιγάκι;\nΤΕΤΡΑΓΩΝΙΚΗ ΡΙΖΑ ΤΟΥ ΚΛΑΡΙΝΟΥ - Εγραψαν για το Χωστηρα: *Που 'σουνα ρε μαλακα;* Νιου Γιορκ Ταημζ *Ο αισθησιακος δοκιμιογραφος επεστρεψε* Τακης Τσουκαλας *Τονοι πουτσας* *Τονυ Σταρκ* *...


Καιρός / Συνεχίζεται η κακοκαιρία στην Ευρυτανία. Πιθανότητα χιονοπτώσεων και χαμηλότερα, θυελλώδεις οι άνεμοι – Ευρυτανικά ΝΕΑ\nΠολύ άστατος συνεχίζεται ο καιρός στην Ευρυτανία, όπου εκδηλώθηκαν ισχυρές κατά τόπους βροχές. Στο Καρπενήσι, από την Παρασκευή 26 μέχρι και σήμερα, Δευτέρα 29/11, έχουν πέσει 110 τόνοι νερού ανά στρέμμα, ενώ παράλληλα πολύ δυνατοί είναι οι άνεμοι. Στη γειτονική Μυρίκη, ο μετεωρολογικός σταθμός κατέγραψε ριπές με ταχύτητα 65χλμ/ώρα, ενώ σε ακόμα μεγαλύτερα υψόμετρα επικρατούν ακόμα πιο ακραίες συνθήκες· οι οδηγοί θα πρέπει να είναι ιδιαίτερα προσεκτικοί κατά τις μετακινήσεις τους.\nΤο σκηνικό κακοκαιρίας, μάλιστα, θα διατηρηθεί και το νέο στοιχείο θα είναι η πτώση της θερμοκρασίας, που θα ρίξει και τα υψόμετρα των χιονοπτώσεων.\nΗ Δευτέρα 29/11 ξεκίνησε με ισχυρούς ανέμους σε όλη την Ευρυτανία, ενώ αργότερα αναμένουμε κατά τόπους βροχές και μπόρες. Μετά το απόγευμα και κυρίως το βράδυ-ξημερώματα Τρίτης (30/11), χιονοπτώσεις θα εκδηλωθούν σε όλα τα ορεινά ηπειρωτικά τμήματα, της Ευρυτανίας συμπεριλαμβανομένης. Στα λευκά θα ντυθούν, πιθανόν, και περιοχές και κάτω από τα 1200-1300μ. Χειμωνιάτικος θα είναι ο καιρός αύριο Τρίτη, ενώ πρόσκαιρη θα είναι η βελτίωση της Τετάρτης (1/12).\nη γεωγραφική κατανομή του υετού (βροχές/καταιγίδες/χιονοπτώσεις) αργά το βράδυ της Δευτέρας, σύμφωνα με το προγνωστικό μοντέλο του Εθνικού Αστεροσκοπείου Αθηνών.\nΔείτε την αναλυτική εξέλιξη του καιρού της Ευρυτανίας, στην έντυπη έκδοση των ΕΝ


Αναγωγή: Δυσλεξία - «Λόλα, να ένα …μμμήλο!»\nΔυσλεξία - «Λόλα, να ένα …μμμήλο!»\nΌποιος ακούσει τον Γιάννη Πουπουνάκη, 5,5 ετών, να μιλάει, δεν θα πιστέψει ότι ένα χρόνο νωρίτερα, τον καιρό που πήγαινε προνήπιο, γύρισε κλαίγοντας στο σπίτι : οι συμμαθητές του είχαν γελάσει, επειδή δεν μπορούσε να προφέρει τη λέξη «μυαλό» _και, γενικότερα, τα σύμφωνα των λέξεων.\nΤο ίδιο μεσημέρι, κιόλας, η μητέρα του κυρία Λίνα Πυροβολάκη, τον πήγε σε ειδικό, με αποτέλεσμα σήμερα η εξέλιξη να είναι θεαματική. Από τον τραυλισμό ως τη γλωσσική καθυστέρηση, και από τις φωνολογικές διαταραχές ως τον αυτισμό, εκατοντάδες χιλιάδες παιδιά αντιμετωπίζουν καθημερινά δυσκολίες στον προφορικό λόγο. Δυσκολίες που συχνά μεγεθύνονται, υπο την άγνοια των γονέων, το έλλειμμα ενημέρωσης των εκπαιδευτικών και τις υπέρμετρες κοινωνικές προσδοκίες για παιδιά «κανονικά».\n«Τα πιο συχνά περιστατικά αφορούν φωνολογικές διαταραχές, την απλούστευση δηλαδή της δομής της λέξης από το παιδί, με αποτέλεσμα να ακούγεται μικρότερο ηλικιακά από όσο πραγματικά είναι.\nΑντί για παράδειγμα να πει «σφυρίχτρα», λέει «σιίτα», τονίζει η λογοθεραπεύτρια κυρία Βάλια Γαλυφιανάκη. «Υπάρχουν, όμως πολύ πιο σοβαρές δυσκολίες ως προς την κατανόηση και την έκφραση του προφορικού λόγου, οι οποίες δυστυχώς παραμένουν αδιαφανείς για τους περισσότερους γονείς. Ελλιπείς φράσεις, συντακτικά λάθη, φτωχό λεξιλόγιο, παρότι συνιστούν γλωσσική καθυστέρηση ή και γλωσσική διαταραχή, περνούν απαρατήρητες, με αποτέλεσμα το παιδί να πηγαίνει στο Δημοτικό και το πρόβλημα να γιγαντώνεται. Το ορόσημο είναι πάντα η έναρξη του σχολείου, με κύριο ζητούμενο το παιδί να μιλάει καθαρά και ώριμα, τόσο για ψυχολογικούς λόγους, για να μη γίνεται αντικείμενο πειράγματος από τους συμμαθητές του, όσο και για εκπαιδευτικούς, καθώς ενδέχεται να αντιμετωπίσει μαθησιακές δυσκολίες».\nΣύμφωνα με την κυρία Γαλυφιανάκη, τα πολλαπλά ερεθίσματα στην οικογένεια βοηθούν το παιδί, δεν διασφαλίζουν ωστόσο την ομαλή εξέλιξη του λόγου. Η δυσλειτουργία στις σοβαρές διαταραχές λόγου είναι συνήθως νευρολογικής φύσης, με «έδρα» τα οικεία εγκεφαλικά κέντρα. Κλειδί παραμένει ασφαλώς η έγκαιρη διάγνωση_ σε αυτές τις περιπτώσεις , η παρέμβαση του λογοθεραπευτή απαιτεί εξάλλου χρόνο.\nΗ λογοθεραπεύτρια διαβεβαιώνει ότι σε πλείστες όσες περιπτώσεις, η κατάσταση διορθώνεται: «Περίπου 20-25% των παιδιών που παρουσιάζουν καθυστέρηση ή ανωριμότητα στον λόγο, επανέρχεται. Ποσοστό 60-65% δεν παρουσιάζει προβλήματα λόγου, ενώ μόνον το 10% εκδηλώνει διαταραχές λόγου ή ομιλίας. Ο τραυλισμός αποτελεί ξεχωριστό κεφάλαιο, καθώς ένα 5% των παιδιών είναι πιθανό να παρουσιάσει σχετική περίοδο, στις ηλικίες μεταξύ 2-5 ετών, και ενώ η εξέλιξη του λόγου είναι ραγδαία. Με απλά λόγια, φανταστείτε ότι η σκέψη τρέχει πιο γρήγορα από τον μηχανισμό παραγωγής της ομιλίας. Όταν υπάρχει σωστή αντιμετώπιση από το οικογενειακό περιβάλλον (μεταξύ άλλων, δίδεται χρόνος στο παιδί να εκφραστεί, και δεν εκδηλώνεται υπέρμετρο άγχος από τους γονείς), το πρόβλημα θεραπεύεται, συνήθως χωρίς συστηματική παρέμβαση. Το ενδιαφέρον πάντως, στον τραυλισμό είναι η αναλογία μεταξύ αγοριών και κοριτσιών. Μολονότι στην έναρξη του προβλήματος, είναι ένα προς ένα, στην εξέλιξη του, στην εφηβική ή και ενήλικη ζωή, η αναλογία αγγίζει το 6 προς ένα. Στους άνδρες, δηλαδή, το πρόβλημα έρχεται για να μείνει».\nΗ κυρία Πυροβολάκη, μητέρα του Γιάννη Πουπουνάκη, θυμάται την περίοδο πριν από τη διάγνωση. «Ο Γιάννης μίλησε στα τρία του χρόνια, άργησε πολύ. Έκανε λάθη στα σύμφωνα, επέμενε για παράδειγμα να λέει «κακόκ», αντί του «κακός». Στην αρχή είχαμε θορυβηθεί, η παιδίατρος μας καθησύχαζε ωστόσο ότι το πρόβλημα θα λυνόταν με την πάροδο του χρόνου. Η Εμμανουέλα, μεγαλύτερη κόρη μας κατά ενάμιση χρόνο, έπαιζε τον ρόλο του διερμηνέα, γεγονός που μας εξυπηρετούσε. Από τη στιγμή που αποταθήκαμε στον ειδικό κ. Κ. Ρόγκα ( σσ: σημερινό πρόεδρο του Πανελλήνιου Συλλόγου Λογοθεραπευτών – Λογοπεδικών), και στο διάστημα που μεσολάβησε, η εξέλιξη ήταν θεαματική_ με δυο επισκέψεις, των 45 λεπτών η κάθε μία, την εβδομάδα, και ενώ το ταμείο μας κάλυπτε κατά το ήμισυ, το ποσό που καταβάλαμε. Κάναμε βεβαίως και δουλειά με το παιδί στο σπίτι, πράγμα που δεν ήταν δύσκολο, αφού οι ασκήσεις συνδέονται με παιχνίδι και σύμβολα. Θα τις θυμόμαστε τις ώρες αυτές, ως πολύ δημιουργικές, μας έδεσαν πολύ με το παιδί. Και ο Γιάννης, όμως, είναι πολύ περήφανος για την πρόοδο του. Μόνον το «ρ», έχει πλέον να παλέψει».\nΗ δυσλεξία και ο γραπτός λόγος\nΑδαείς εκπαιδευτικοί, πιεστικοί γονείς, παιδιά με χαμηλή αυτοεκτίμηση. Η δυσλεξία έχει πολλά «πρόσωπα». Η Πανελλήνια Ομοσπονδία Συλλόγων Γονέων Παιδιών με Δυσλεξία και Μαθησιακές Δυσκολίες, με έδρα τη Θεσσαλονίκη, επισημαίνει - δια της προέδρου του - το έλλειμμα στα σχολεία, δεδομένου ότι το πρόβλημα ανιχνεύεται αφού το παιδί πάει στην Α΄ Δημοτικού. «Απουσιάζει από την εκπαιδευτική διαδικασία το βιωματικό στοιχείο» τονίζει η πρόεδρος κυρία Γεωργία Μπάρου, εξηγώντας ότι η εκμάθηση της γλώσσας ή του εκάστοτε γνωστικού αντικειμένου θα ήταν πιο εύκολη στις ειδικές αυτές περιπτώσεις, αν συνοδευόταν από εικόνες (σσ: οι γερές «αποθήκες» των δυσλεκτικών παιδιών βρίσκονται στο δεξί ημισφαίριο, και όχι στο αριστερό -ημισφαίριο του λόγου). «Παράλληλα, εντοπίζεται τεράστιο κενό στην επιμόρφωση των δασκάλων, πολλώ δε μάλλον των διευθυντών των σχολείων, οι οποίοι έχουν δικαίωμα να γνωμοδοτούν για τα παιδιά, πχ. ποια τάξη μπορούν να παρακολουθήσουν. Στην επαρχία, δεν υπάρχουν καν ειδικοί παιδαγωγοί. Στις μεγαλύτερες ηλικίες, της δευτεροβάθμιας εκπαίδευσης, οι καθηγητές δεν έχουν πάρει ακόμη στα χέρια τους σχετικό εγχειρίδιο – οδηγό. Δεν έχει διανεμηθεί στα σχολεία, παρά το γεγονός ότι έχει δαπανηθεί 1,5 εκατ. ευρώ από κονδύλια της Ευρωπαϊκής Ένωσης!».\nΗ κυρία Μπάρου έχει δυο παιδιά με πρόβλημα δυσλεξίας και διάσπαση προσοχής, ως εκ τούτου διαθέτει προσωπική πείρα για το πόσο σημαντικό είναι το ψυχοκοινωνικό πλαίσιο. «Συνηθίζουν οι γονείς, στην άγνοια τους, να χαρακτηρίζουν το παιδί «τεμπέλικο», γεγονός που το κάνει τελικά να παραιτείται από την προσπάθεια. ‘Ερευνες έχουν δείξει ότι ειδικά η κακή διαχείριση της διάσπαση της προσοχής συνδέεται μακροπρόθεσμα ακόμη και με παραβατικές συμπεριφορές. Θα πρέπει άπαντες να έχουν κατά νου ότι τα δυσλεκτικά παιδιά έχουν μυστική ζωή_ έχουμε μάλιστα φτιάξει σχετικό φιλμ. Ένα πανέξυπνο κατά τα άλλα παιδί, μπορεί να μην είναι σε θέση να προσανατολιστεί, αναπτύσσει υπερευαισθησίες, έχει δυσκολία στη διαχείριση του χρόνου. Οφείλει το περιβάλλον του να σεβαστεί τη διαφορετικότητα του».


Πιέζουν για τη συμμετοχή των “β’ ομάδων” τους στη SL 2 οι ομάδες της SL1 – Ποια τα δεδομένα και ποια τα εμπόδια - Aigio All Sports\nOι ΠΑΕ της Super League 1 πιέζουν για τη συμμετοχή των “β’ ομάδων” στη Super League 2.\nΌπως έγινε γνωστό ενδιαφέρον εκδήλωσαν οι Ολυμπιακός, Παναθηναϊκός, ΑΕΚ και ΠΑΟΚ. Δήλωσαν ότι επιθυμούν να έχουν Β’ ομάδες στη Super League 2, από όπου και θα ξεκινήσουν την πορεία τους. Δικαίωμα παρουσίας στη SL2 έχουν μόνο οι 4 πρώτες ομάδες της Super League.Επίσης δήλωσε ο Άρης που καταλήγει τελικά στο να δηλώσει συμμετοχή θα πάρει τη θέση που κέρδισε στο φετινό Πρωτάθλημα της Superleague 2, και δεν θα βρίσκεται εκεί ο Παναθηναϊκός.\nΟμάδα Β’ ενημέρωσε ότι θα σχηματίσει και ο Βόλος, με την ομάδα που θα σχηματιστεί να συμμετέχει στη Football League της νέας αγωνιστικής περιόδου. Κατηγορία στην οποία θα συμμετείχαν και όσες άλλες ομάδες της Super League ήθελαν να φτιάξουν δεύτερες ομάδες.\nΣε ό,τι έχει να κάνει με τις λεπτομέρειες του εγχειρήματος, τώρα, έχει σημασία να υπενθυμίσουμε ότι οι Β’ ομάδες θα έχουν δικαίωμα να χρησιμοποιούν σχεδόν αποκλειστικά ποδοσφαιριστές κάτω των 23 ετών. Συν 5 ή 6 μεγαλύτερους σε ηλικία. Όλοι οι παίκτες θα μπορούν να ανεβοκατεβαίνουν στην πρώτη ομάδα ενώ, κάτι που σημαίνει ότι εάν κάποιος τραυματίας θέλει να προετοιμαστεί καλύτερα, θα αγωνίζεται με τη Β’ ομάδα και εν συνεχεία θα επιστρέφει στην πρώτη ομάδα.\nΟι ομάδες Β’ θα συμμετέχουν κανονικά σε όλες τις αγωνιστικές δραστηριότητας. Δεν θα έχουν δικαίωμα να προβιβαστούν, δεν θα υποβιβάζονται αλλά θα συμμετέχουν κανονικά σε play off και play out, αλλά όχι και στο Κύπελλο, όπου δεν θα έχουν δικαίωμα συμμετοχής. Τις επόμενες ημέρες θα υπάρξει νέο working group όπου θα ξεκαθαρίσουν οι όροι και οι λεπτομέρειες. Το βέβαιο είναι πάντως ότι η ΠΑΕ Άρης θέλει συμμετάσχει κανονικά γι’ αυτό και ξεκίνησε ήδη τις απαραίτητες διαδικασίες επί του θέματος.\nΒέβαια για να συμβούν όλα αυτά θα πρέπει:\nΑ) Να υπάρξει νομοθετική παρέμβαση του υφυπουργού Αθλητισμού, που να μην καταργεί τη Football League και να προβλέπει το “φύτεμα” των “ομάδων β’” της SL1 σε SL2 και FL.\nB) Tα ΔΣ των SL2 και FL με πλειοψηφία 3/4 να δεχθούν τις “ομάδες Β’” της SL1 από το αμέσως επόμενο πρωτάθλημα και οι αποφάσεις να εγκριθούν από την ΕΠΟ. Ήδη από την πλευρά των ομάδων της SL2 έχουν καταγραφεί αντιδράσεις, ενώ οι ομάδες της FL θέλουν να καταργηθεί η κατηγορία και να συγχωνευθούν στην SL2!\nΓ) Oι “ομάδες Β’” της SL1 να γίνουν επαγγελματικές.\nΥπάρχουν βέβαια και άλλα θέματα που αφορούν τον ανταγωνισμό και την αξιοπιστία του πρωταθλήματος, αφού οι “ομάδες β” θα είναι βαθμολογικά αδιάφορες, αλλά αυτά θα απασχολήσουν, σε δεύτερο στάδιο.\nΤις επόμενες ημέρες θα υπάρξει νέο working group όπου θα ξεκαθαρίσουν οι όροι και οι λεπτομέρειες. Το βέβαιο είναι πάντως ότι η ΠΑΕ Άρης θέλει συμμετάσχει κανονικά γι’ αυτό και ξεκίνησε ήδη τις απαραίτητες διαδικασίες επί του θέματος.\nΒασίλης Μπούνας: Δεν έχει “χάσει” ούτε λεπτό συμμετοχής…\n“ΟΧΙ” της ΕΕΑ στη Παναχαϊκή για παράταση.. Υποβιβασμός στη Γ’ Εθνική ακολουθεί και ο Ιάλυσος\nΕίπαν αντίο στην SL2 Σαντορίνη και Ορφέας Ξάνθης.. ακολουθεί και η Παναχαϊκή??


λεροσ.com - Παραδόσεις, Πανηγύρια και Γιορτές στη Λέρο\nΠαραδόσεις και πανηγύρια στη Λέρο\nΤα Πανηγύρια είναι από τις προσφιλείς λαϊκές και θρησκευτικές εκδηλώσεις στο νησί, όπου παρατηρείται πάνδημη συμμετοχή. Τα κύρια από αυτά είναι το πανηγύρι της Αγίας Μαρίνας που γιορτάζεται στις 16 και 17 Ιουλίου καθώς και το πανηγύρι της πολιούχου Παναγίας του Κάστρου, στον Πλάτανο στις 14 και 15 Αυγούστου και στις 26 Αυγούστου γίνεται το πανηγύρι του Αγίου Φανουρίου στον Ξερόκαμπο.\nΤο Πάσχα ειναι μια απο τις πιο αγαπημένες γιορτές στη Λέρο μετά απο τη νηστεία τη Μεγάλη Εβδομάδα κάθε ημέρα ειναι σημαντική. Σε όλα τα σημεία της Λέρου γίνονται εκδηλώσεις το Πάσχα , αλλά ο Πλάτανος και η εκκλησία του Χρηστού έχουν τα πρωτεία. Την Μεγάλη Τετάρτη στρώνονται οι δρόμοι που οδηγούν στον Πλάτανο όπου θα συναντηθούν οι τρεις επιτάφιοι του Ευαγγελισμού, της αγίας Παρασκευής και του Χριστού με μυρωδάτα Βάγια. Την Μεγάλη Παρασκευή οι Επιτάφιοι φτάνουν μετά τη λειτουργία στον Πλάτανο και οι πιο ψηλοί και δυνατοί άντρες σηκώνουν τους επιτάφιους όσο πιο ψηλά μπορούν , ο Επιτάφιος που ειναι πιο ψηλά ειναι και ο νικητής, στη συνέχεια οι επιτάφιοι κάνουν τον γύρω των ενοριών τους μέσα σε ενα χάος απο φωτοβολίδες και πυροτεχνήματα. Το Μεγάλο Σάββατο το πρωί γίνεται η πρώτη Ανάσταση και ο πρώτος πανζουρλισμός με κροτίδες. Η πλατεία του Πλατάνου μένει κλειστή για μια ώρα περίπου μέχρι να κοπάσει ο πόλεμος απο τις κροτίδες. Το βράδυ στις 12 με την Ανάσταση καίγεται το πελεκούδι, μερικοί βάζουν και δυναμίτες πάνω στα βουνά όπως κάνουν και οι Καλύμνιοι.\nΤα Χριστούγεννα και η Πρωτοχρονιά γιορτάζονται όπως και σε όλη την Ελλάδα, με άλλα λόγια το χαρτοπαίγνιο βρίσκει την αποκορύφωση του.\nΟι απόκριες όπως και σε άλλα μέρη της Ελλάδας γίνονται με μασκαράδες και πέταγμα αετού, την καθαρή Δευτέρα και καιρού επιτρέποντος πολλοί Λεριοί πάνε στο Πλεφούτι οικογενειακώς για πικ νικ με όλα τα νηστίσιμα.\nΗ Γιορτή της Αγία Κυριακής εορτάζεται τον Ιούνιο με λειτουργία στο νησάκι της Αγίας Κυριακής έξω απο το Παντελι. Ο κόσμος πάει απο το απόγευμα με μεγάλο καΐκι που φεύγει απο το Παντελι\nΤον Σεπτέμβρη γίνεται στο Παντέλι η γιορτή τηε Τράτας με πραγματικό ψάρεμα με Τράτα στο Παντελι. Η Ψαριά και οι μαρίδες ψήνονται και προσφέρονται δωρεάν με κρασί στην πλατεία του Παντελιού όπου γίνεται τρικούβερτο γλέντι με ζωντανή μουσικη και χορό.\nΟ Λέρικος γάμος, παρουσιάζει το μεγαλύτερο ενδιαφέρον από άποψη εθίμων και παραδόσεων. Οι κοινωνικές εκδηλώσεις και η τελετή που το αφορούν έχουν ένα τυπικό από αιώνες ισχυρό και απαράβατο. Οι ετοιμασίες του γάμου ξεκινούν αρκετές μέρες πριν με γενική επιστράτευση στο σπίτι της νύφης. Παρασκευάζονται γλυκά, "τα Πουγκιά" και σπιτικά ποτά.


Home/Best of Network/Δεν είναι πράκτορας του FBI ο Αφροαμερικανός που συλλαμβάνεται(Βίντεο)\nΣάλος έγινε στο διαδίκτυο με βίντεο που δείχνει την σύλληψη Αφροαμερικανού ο οποίος ήταν δήθεν πράκτορας του FBI\nΗ πραγματικότητα είναι διαφορετική όμως. Σύμφωνα με έρευνα των ellinikahoaxes.gr στο υπό εξέταση βίντεο βλέπουμε τη διαδικασία σύλληψης ενός αφροαμερικανού άνδρα με κόκκινη μπλούζα. Κατά τα πρώτα δευτερόλεπτα του βίντεο, ένας αστυνομικός τον προσεγγίζει. Ο άνδρας αντιδρά και δηλώνει πως παρενοχλείται. Τότε, ένας δεύτερος αστυνομικός τον πλησιάζει. Λίγες στιγμές αργότερα, και ενώ δείχνει να μην είναι ιδιαίτερα συνεργάσιμος, του περνούν χειροπέδες ενώ προσπαθούν να ταυτοποιήσουν τα στοιχεία του. Σύμφωνα με δημοσιεύματα, επρόκειτο για πράκτορα του FBI.